ai4bharat/Pralekha huggingface dataset:
کیمیکلز اور فرٹیلائزر کی وزارت
ملک بھر میں جَن اوشدھی کیندروں کے توسط سے ایک کروڑ سے زیادہ
‘‘ سویدھا’’ سنیٹری نیپکن فروخت: ڈی وی سدانند گوڑا
نئی دہلی،25؍جون۔ کیمیا جات اور کیمیائی کھادوں کے مرکزی وزیر جناب ڈی وی سدانند گوڑا نے آج لوک سبھا میں خواتین کے مابین ‘‘ سویدھا’’ سنیٹری نیپکینس کے تئیں بیداری پیدا کرنے کے لئے حکومت کے ذریعے کئے گئے اقدامات کے بارے میں ایک سوال کا تحریری جواب دیتے ہوئے بتایا کہ بیورو آف فارما پی ایس یو آف انڈیا  مختلف ذرائع سے ‘‘ سویدھا’’ سنیٹری نیپکین اور ماہواری سے متعلق صفائی ستھرائی کے بارے میں بیداری لانے کا کام کر رہا ہے۔ یہ سوسائٹی پردھان منتری بھارتیہ جن اوشدھی پریوجنا اسکیم کو نافذ کر رہی ہے۔
بیداری پیدا کرنے کے ان ذرائع میں اشتہارات بھی شامل ہیں۔ ان اشتہارات میں سنیما ہال کے اندر اشتہارات، بس بورڈنگز، اسٹیٹ ٹرانسپورٹ بس اسٹینڈ پر صوتی اشتہارات، ریلوے اسٹیشنوں پر ڈیجیٹل اسکرین اشتہارات اور سوشل میڈیا کے پلیٹ فارم جیسے فیس بُک، ٹوئیٹر وغیرہ کے ساتھ ساتھ ورک شاپوں کاانعقاد شامل ہیں۔
جناب گوڑا نے کہا کہ پردھان منتری بھارتیہ جَن اوشدھی کیندروں کے ذریعے ‘‘ جن اوشدھی سویدھا’’ سنیٹری نیپکنس کی فروخت سال 19-2018 میں شروع ہوئی تھی۔ 19 جون 2019 تک بی پی پی آئی نے ملک بھر میں جن اوشدھی کیندروں کے ذریعے 1،05،43،600یونٹ  ‘‘ سویدھا سنیٹری نیپکن’’ فروخت کئے ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ م م ۔ک ا
U- 2591
(Visitor Counter : 42
وزیراعظم کا دفتر
وزیراعظم نے جناب ہیمنتا بسوا سرما کے آسام کے وزیراعلیٰ کی حیثیت سے حلف لینے پر انہیں مبارک باد پیش کی ہے
نئی دہلی، 10 ؍مئی : وزیراعظم جناب نریند رمودی نے جناب ہیمنتا بسوا سرما اور دیگر وزراء کو آسام میں حلف لینے پر مبارک باد دی ہے۔
ایک ٹوئیٹ میں وزیراعظم جناب نریندر مودی نے کہا کہ :
’’آج حلف لینے والے ہیمنتا بسوا جی اور دیگر وزراء کو مبارک باد۔ مجھے پورا اعتماد ہے کہ یہ ٹیم آسام کے ترقیاتی سفر کی تیزی میں اضافہ کرے گی اور عوام کی امنگوں اور خواہشات کو پورا کرے گی۔‘‘
جناب مودی نے جناب سربا نند سونووال کے تعاون کی بھی ستائش کی۔
وزیراعظم نے ٹوئیٹ کیا :
’’میرے قابل قدر ساتھی سربانند سونووال جی نے گزشتہ پانچ سال کے دوران عوام دوست اور ترقی کے لئے موفق انتظامیہ کی قیادت کی ہے۔ آسام کی ترقی اور ریاست میں پارٹی کو مستحکم بنانے میں انہوں نے زبردست تعاون کیا ہے۔‘‘
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ع م۔ ق ر
U-4346
(
وزارت دفاع
آزادی کا امرت مہوتسو کے تحت کوچی سے گواتک سمندری دوڑ کا اہتمام
نئی دہلی، 23 اکتوبر 2021:
آزادی کا امرت مہوتسو کے سلسلے میں منعقدہ تقریبات کے ایک جزو کے طور پر، بھارتی بحریہ انڈین نیول سیلنگ ایسو سی ایشن  کے تحت کوچی سے گوا تک سمندر میں کشتی کی دوڑ کا انعقاد کر رہی ہے۔ اس پروگرام میں بھارتی بحریہ کی چھ کشتیاں  یعنی مہادیئی، ترینی، بلبل، نیل کنٹھ، کدل پورا اور ہریال حصہ لیں گی۔ تقریباً پانچ دن جاری رہنے والی یہ دوڑ 24 اکتوبر 2021 کو شروع ہوگی اور اس میں بحری مستقر ، کوچی کے شروعاتی مقام سے گوا کے درمیان تقریباً 360 این ایم کا فاصلہ طے کیا جائے گا۔اس مہم کا مقصد حصہ لینے والے عملے کے لئے مہم جوئی اور جہازرانی کے جذبے کو فروغ دینا ہے۔
چھ آئی این ایس وی۔ چار 40 فوٹر اور دو 56 فوٹر میں سے ہر ایک کو بھارتی فوج کے تینوں شعبوں، اے این سی اور آئی ایچ کیو ام او ڈی  سے چھ بحریہ کے ملازمین کے ذریعہ چلایا جاتا ہے۔ اس کے علاوہ یاٹنگ ایسو سی ایشن آف انڈیا سے متعلق سویلین کلب کے بحری جہاز بھی اس پروگرام میں حصہ لیں گے۔ اس مہم کو آئی این ایس مانڈوی، گوا میں قائم ایچ کیو ایس این سی اور بھارتی بحریہ کی اوشین سیلنگ نوڈ  کے ذریعہ منعقد کیا جا رہا ہے۔ شرکاء اس مقابلے کے لئے گذشتہ ایک مہینے سے مشق کر رہے ہیں اور انہوں نے اپنی ہنرمندی میں بہتری لانے کے لئے ایک کیپسول کورس بھی کیا ہے۔ بھارتی بحریہ کے شرکاء حضرات میں کپتان وپل مہارشی، کپتان اتل سنہا، لیفٹیننٹ کمانڈر کے پیڈنیکر، لیفٹیننٹ کمانڈر پایل گپتا، وغیرہ شامل ہیں، جنہوں نے قومی سطح کے متعدد مقابلوں میں تمغات جیتے ہیں اور مختلف کمانوں کی نمائندگی کی ہے۔
اس دوڑ میں حصہ لینے والے دو 56 فوٹر پہلے ہی عالمی بحری سفر میں حصہ لے کر بھارتی بحریہ میں تاریخ رقم کر چکے ہیں۔ مہادیئی نے 2010 میں کپتان دلیپ ڈونڈے اور 2013 میں کمانڈر ابھیلاش ٹومی کے ساتھ تنہا عالمی بحری سفر ’ساگر پریکرما‘ طے کیا۔ اس نے 2011، 2014 اور 2017 میں کیپ ٹاؤن سے ریو ڈی جنیریو دوڑ میں بھی حصہ لیا ہے۔ تارینی نے تمام خواتین افسران عملے کے ساتھ عالمی بحری سفر ’ناویکا ساگر پریکرما‘ طے کیا ہے۔
او ایس این کے پاس بھارتی بحریہ کی سمندری کشتیا ں ہیں۔ جہازرانی کے اچھا خاصے تجربے کے حامل رضاکاران میں سے عملے کا انتخاب کیا جا تا ہے۔ سمندری جہازرانی ایک مشکل مہم جوئی کا کھیل ہے اور اس کے توسط سے بھارتی بحریہ جہاز رانی، مواصلات، مشینری کے تکنیکی آپریشنوں، انمارسیٹ آلات کے آپریشن ، لاجسٹکس پلاننگ ، وغیرہ سمیت ضروری جہازرانی مہارت کی عزت افزائی کرتے ہوئے خطرہ لینے کی اہلیت میں اضافہ کرنے کے لئے بہادری کا جذبہ پیدا کرتی ہے۔ اس سے ساگر پریکرما اور کیپ ٹاؤن سے ریو ڈی جنیریو دوڑ، آئی او این ایس جہازرانی مہم وغیرہ جیسی مہمات میں حصہ لے کر دنیا میں اپنی بے ضرر موجود گی ظاہر کرنے کی بھارتی بحریہ کی اہلیت میں اضافہ ہوتا ہے۔
آزادی کا امرت مہوتسو سمندری دوڑ کو 24 اکتوبر 2021 کو ایف او سی۔ اِن۔سی  کے ذریعہ کوچی سے ہری جھنڈی دکھائی جائے گی۔ 29 اکتوبر 2021 کو اس دوڑ کی اختتامی تقریب کی صدارت کمانڈینٹ، نیول وار کالج ، گوا میں کریں گے۔
وزارت دفاع
دفاعی راہداری منصوبے
رکشا راجیہ منتری جناب اجے بھٹ نے آج لوک سبھا میں جناب شانموگا سندرم کے اور دیگر کے تحریری جواب میں بتایاکہ اتر پردیش کی حکومت سے موصولہ اطلاع کے مطابق، اتر پردیش ایکسپریس ویز انڈسٹریل ڈیولپمنٹ اتھارٹی ، اتر پردیش ڈیفنس انڈسٹریل کوریڈور  کی نوڈل ایجنسی نے صنعت کے ساتھ 10,545 کروڑ روپے کی ممکنہ سرمایہ کاری کے ساتھ 69 مفاہمت کی یادداشتوں  پر دستخط کیے ہیں۔ یو پی ڈی آئی سی میں صنعتوں کی طرف سے 1,767 کروڑ روپے کی اصل سرمایہ کاری کی گئی ہے۔
مزید برآں، تمل ناڈو انڈسٹریل ڈیولپمنٹ اتھارٹی  سے موصول ہونے والی معلومات کے مطابق، تمل ناڈو ڈیفنس انڈسٹریل کوریڈور  کی نوڈل ایجنسی نے 42 صنعتوں کے ساتھ مفاہمت ناموں وغیرہ کے ذریعے 11,359 کروڑ روپے کی سرمایہ کاری کا انتظام کیا ہے۔ ٹی آئی ڈی این سی میں صنعتوں کی طرف سے 3,176 کروڑ روپے کی اصل سرمایہ کاری کی گئی ہے۔
متعلقہ ریاستی حکومتوں کی اپنی ایرو اسپیس اور دفاعی پالیسی ہے جو سرمایہ کاروں کو مختلف ترغیبات کے ذریعے مدد فراہم کرتی ہے۔ تمام اسٹیک ہولڈرز جیسے ڈی پی ایس یوز اور نجی سرمایہ کاروں کے ساتھ باقاعدہ بات چیت متعلقہ ریاستی اور مرکزی حکومت کے ذریعے کی جا رہی ہے تاکہ سرمایہ کاروں کے چیلنجوں کو سمجھا جائے اور ان کے مسائل کو حل کیا جا سکے۔ مرکزی حکومت کی طرف سے دفاعی صنعتی راہداریوں کے قیام کے لیے کوئی علیحدہ فنڈز مختص نہیں کیے گئے ہیں۔
نئی دفاعی کمپنیوں کو اپنی عملی ضرورت کے مطابق افرادی قوت کو شامل کرنے کی خود مختاری حاصل ہے۔
اسٹیل کی وزارت
فولاد کے پلانٹس
نئی دہلی، یکم جولائی 2019، فولاد کے مرکزی وزیر جناب دھرمیندر پردھان نے ایک سوال کے تحریری جواب میں آج لوک سبھا کو بتایا کہ
ملک میں حکومت اور دیگر صنعتی اداروں کے ذریعہ قائم کئے گئے اسٹیل پلانٹوں کی ریاست کے اعتبار سے تعداد اور تفصیلات انیکسچر میں پیش کی گئی ہیں۔
ریاست جھارکھنڈ میں اسٹیل ایس پی وی کو فروغ دینے کے لئے وزارت فولاد، جھارکھنڈ کی ریاستی حکومت اور نیشنل منرل ڈیولپمنٹ کمیشن  نے 28 جون 2015 کو ایک مفاہمتی دستاویز پر دستخط کئے تھے۔ ریاستی حکومت کے ذریعہ چھوٹے خام آہن کی کانکنی کے لئے پٹے کی عدم تصخیص کی وجہ سے وہاں اسٹیل پلانٹ قائم نہیں ہوسکا ہے۔
انیکسچر
پبلک سیکٹر
|
|
ریاست
|
|
اکائی
|
|
اسٹیل اتھارٹی آف انڈیا لمیٹیڈ 
|
|
چھتیس گڑھ
|
|
بھلائی اسٹیل پلانٹ
|
|
مغربی بنگال
|
|
درگا پور اسٹیل پلانٹ
|
|
آئی آئی ایس سی او اسٹیل پلانٹ برن پور
|
|
الوئے اسٹیل پلانٹ درگا پور
|
|
اوڈیشہ
|
|
راور کیلا اسٹیل پلانٹ
|
|
جھارکھنڈ
|
|
بوکارو اسٹیل پلانٹ
|
|
تمل ناڈو
|
|
سیلم اسٹیل پلانٹ
|
|
کرناٹک
|
|
وسوا ریا آئرن اینڈ اسٹیل پلانٹ
|
|
راشٹریہ اسپتال نگم لمیٹیڈ 
|
|
آندھرا پردیش
|
|
وشاکھا پٹنم اسٹیل پلاٹ
پرائیویٹ سیکٹر
|
|
مشرقی خطہ
|
|
ریاست
|
|
اکائی
|
|
آسام
|
|
9
|
|
بہار
|
|
42
|
|
جھارکھنڈ
|
|
139
|
|
میگھالیہ
|
|
7
|
|
اوڈیشہ
|
|
68
|
|
تریپورہ
|
|
1
|
|
مغربی بنگال
|
|
46
|
|
کل مشرقی خطہ
|
|
313
|
|
مغربی خطہ
|
|
چھتیس گڑھ
|
|
77
|
|
دادر اور نگر حویلی
|
|
18
|
|
دمن اور دیو
|
|
3
|
|
گوا
|
|
14
|
|
گجرات
|
|
59
|
|
مدھیہ پردیش
|
|
10
|
|
مہاراشٹر
|
|
64
|
|
کل مغربی خطہ
|
|
245
|
|
شمالی خطہ
|
|
دہلی
|
|
2
|
|
ہریانہ
|
|
10
|
|
ہماچل پردیش
|
|
19
|
|
جموں و کشمیر
|
|
8
|
|
پنجاب
|
|
119
|
|
راجستھان
|
|
39
|
|
اترپردیش
|
|
41
|
|
اترا کھنڈ
|
|
23
|
|
کل شمالی خطہ
|
|
261
|
|
جنوبی خطہ
|
|
آندھر اپردیش
|
|
29
|
|
کرناٹک
|
|
29
|
|
کیرلا
|
|
35
|
|
پڈو چیری
|
|
11
|
|
تمل ناڈو
|
|
101
|
|
تلنگانہ
|
|
33
|
|
کل جنوبی خطہ
|
|
238
|
|
کل پرائیویٹ سیکٹر
|
|
1057
|
|
کل پبلک سیکٹر
|
|
9
|
|
کل علاقائی خطے
|
|
1066
|
|
وسیلہ جے پی سی
|
|
U- 2721
(Visitor Counter : 47
نائب صدر جمہوریہ ہند کا سکریٹریٹ
نائب صدر جمہوریہ نے نوجوانوں سے بنیادی فرائض کو عمل میں لانے اور اس پر عمل کرنے پر زور دیا
’ماحولیات کے تعلق سے اگر ہم اپنے بنیادی فرائض پر عمل کریں تو موسمیاتی تبدیلی کے مسائل سے نمٹا جاسکتا ہے‘
نائب صدر جمہوریہ نے طلباء سے ’تبدیلی کا محرک‘بننے کو کہا اور اس یقین کا اظہار کیاکہ ہندوستان 2030 تک تیسری سب سے بڑی معیشت بن جائے گا
نائب صدر جمہوریہ نے اُپ راشٹرپتی نواس میں این ایس ایس دستے کے رضاکاروں سے بات چیت کی
نائب صدر جمہوریہ جناب جگدیپ دھن کھڑ نے آج نوجوانوں پر زور دیا کہ وہ اپنے بنیادی حقوق کا استعمال کرتے ہوئے آئین میں موجود بنیادی فرائض پر عمل کریں۔موسمیاتی تبدیلی کے چیلنج کو اُجاگر کرتے ہوئے انہوں نے کہا کہ ماحولیات کے تعلق سے اگر ہم سنجیدگی سے اپنے بنیادی فرائض کی انجام دہی کریں تواس اہم مسئلے سے مؤثر طریقے سے نمٹاجاسکتا ہے۔
یوم جمہوریہ پریڈ میں حصہ لینے والے این ایس ایس دستے کے رضاکاروں کے ساتھ بات چیت کرتے ہوئے نائب صدر جمہوریہ نے برادریوں کی بہتری کے لئے طلباء کی کوششوں کی ستائش کی۔جناب دھن کھڑ نے این ایس ایس دستے میں لڑکوں اور لڑکیوں کے یکساں تناسب کی ستائش کرتے ہوئے کہا کہ یہ صنفی نمائندگی عالمی سطح پر ہندوستانیوں کے قیادت والے عہدوں میں بھی دکھائی دیتا ہے۔
نائب صدر جمہوریہ نے بصد اصرار کہا کہ ہندوستان نمو پذیر ہے اور یہ ’اپنے امرت کال کے انتہائی اہم وقت ‘پر ہے۔ انہوں نے کہا کہ نوجوانوں کو بجا طور پر برسوں سے ہندوستانی کی تکنیکی حصولیابیوں، اقتصادی ترقی اور فلاحی پیش رفتوں پر فخر کرنا چاہئے۔ہندوستان کے حال ہی میں پانچویں سب سے بڑی معیشت بننے کی تعریف کرتے ہوئے انہوں نے اس یقین کا اظہار کیا کہ دہائی کے اختتام سے پہلے ملک کی سب سے بڑی معیشت بن جائے گا۔
جناب دھن کھڑ نے طلباء سے اپنے خوابوں کو تعبیر آشنا کرنے کے لئے کام کرنے پر زور دیتے ہوئے کہا کہ’’ملک آپ کی طرف دیکھ رہا ہے، آپ پر انحصار کرتا ہے اور چاہتا ہے کہ آپ ایک ترقی یافتہ بھارت @ 2047 کے ہمارے سفر میں تبدیلی کے محرک بنیں۔‘‘
یوم جمہوریہ تقریب کے لئے ملک بھر کے 5زونل کیمپوں سے منتخب کئے گئے تقریباً 200 رضاکاروں نے نائب صدر جمہوریہ کےساتھ بات چیت کی۔رضاکاروں کواعلیٰ تعلیم کے مختلف اداروں سے منتخب کیا گیا، جس میں ، لڑکوں اور لڑکیوں کی یکساں نمائندگی تھی۔اس موقع پر نوجوانوں کے امور اور کھیلوں کے وزیر مملکت جناب نسِتھ پرمانک اور دیگر اہم شخصیات بھی موجود تھیں۔
اقلیتی امور کی وزارتت
جان ہے تو جہان ہے مہم
مرکزی وزیر برائے اقلیتی امور جناب مختار عباس نقوی نے آج لوک سبھا میں ایک تحریری جواب میں بتایا کہ وزارت نے اندیشوں اور افواہوں پر قدغن لگانے کے لئے کووڈ-19 ٹیکہ کاری کے حوالے سے ایک بیداری مہم ‘جان ہے تو جہان ہے’ شروع کی ہے، جس کے تحت وزارت سے وابستہ مختلف تنظیمیں جیسے ریاستی وقف بورڈ، ریاستی حج کمیٹیوں، ریاستی چینلائزنگ ایجنسیوں اور پروگرام نافذ کرنے والی ایجنسیوں  پر زور دیا گیا کہ وہ لوگوں تک پہنچیں اور بیداری پھیلانے اور مقامی کمیونٹیز کو ویکسین سے متعلق ہچکچاہٹ سے نجات دلانے کے لیے کام کریں۔ وزارت اپنی مختلف اسکیموں کے 80 لاکھ سے زیادہ استفادہ کنندگان تک بھی پہنچ رہی ہے اور ان کے سامنے ویکسینیشن کے فوائد کو اجاگر کررہی ہے۔
مذکورہ بالا اقدامات کے علاوہ، وزارت نے سماجی، ثقافتی اور مذہب کے شعبے سے تعلق رکھنے والی مختلف نامور شخصیات کے ذریعے ویکسینیشن کے بارے میں بیداری پھیلانے کے لیے سوشل میڈیا پلیٹ فارمز کا بھی استعمال کیا ہے۔
شہریوں کو دی جانے والی ویکسین کی تفصیلات حوالہ کے لیے www.cowin.gov.in پر کووین پلیٹ فارم پر عوام کے مطالعہ کے لئے دستیاب ہیں۔ وزارت صحت اور خاندانی بہبود کے ذریعہ تفصیلات کی مرکز کی طرف سے نگرانی کی جاتی ہے۔
سٹرک ٹرانسپورٹ اور شاہراہوں کی وزارت
قومی شاہراہوں کی بھارتی اتھارٹی -این ایچ اے آئی نے انشورنس شورٹی بانڈز پر اسٹیک ہولڈرز کے ساتھ تبادلہ خیال کیا
قومی شاہراہوں کی بھارتی اتھارٹی نے اپنے معاہدوں کے لیے انشورنس شورٹی بانڈز کو اپنانے میں تیزی لانے کے لیے اسٹیک ہولڈرز کے ساتھ ایک ذہن سازی کے اجلاس کا اہتمام کیا۔ این ایچ اے آئی کے ممبر ،جناب راجندر کمار، این ایچ اے آئی میں ماہر/مشیر،جناب نیلیش ساٹھے اور ڈی ایف ایس میں ڈائریکٹر ، محترمہ منداکنی بلودھی کی قیادت میں ہونے والے سیشن میں مختلف انشورنس کمپنیوں کے نمائندوں، ٹھیکیداروں، صنعت کے ماہرین اور این ایچ اے آئی کے سینئر افسران نے شرکت کی۔ اسٹیک ہولڈرز کے ساتھ ذہن سازی کے سیشن میں بینک گارنٹیز  کی جگہ شورٹی بانڈز کو وسیع تر اپنانے کے لیے امکانات کو تلاش کرنے اور آپریشنل رکاوٹوں کو دور کرنے کے لیے مختلف پہلوؤں پر غور کیا گیا۔
این ایچ اے آئی نے انشورنس کمپنیوں اور ٹھیکیداروں پر زور دیا ہے کہ وہ انشورنس شورٹی بانڈز کے استعمال کا تجزیہ بڈ سکیورٹی اور/ پرفارمنس سکیورٹی ڈپازٹ جمع کرانے کے ایک اضافی طریقہ کے طور پر کریں۔ انشورنس شورٹی بانڈز، جب جاری کیے جائیں گے، لاگت سے موثر ہوں گے اور این ایچ اے آئی پروجیکٹس کے لیے مناسب سکیورٹی فراہم کریں گے۔
انشورنس شورٹی بانڈز وہ آلات ہیں جہاں بیمہ کمپنیاں 'ضامن' کے طور پر کام کرتی ہیں اور یہ مالی ضمانت فراہم کرتی ہیں کہ ٹھیکیدار متفقہ شرائط کے مطابق اپنی ذمہ داری پوری کرے گا۔ وزارت خزانہ نے تمام سرکاری خریداریوں کے لیے ای-بی جی اور انشورنس شورٹی بانڈز کو بی جی کے برابر بنایا ہے۔ عالمی شورٹی انشورنس مارکیٹ کا حجم ہندوستان کی شرکت کے بغیر تقریباً 29.5 بلین امریکی ڈالر ہے۔
توقع ہے کہ ہندوستان دنیا کی تیسری سب سے بڑی تعمیراتی منڈی بن جائے گا۔ سال 2023 میں صرف ہندوستانی انفراسٹرکچر سیکٹر کے لیے اندازاً2.70 لاکھ کروڑ روپے کی بینک گارنٹی درکار ہو گی ۔جس میں سالانہ بنیادوں پر 6 سے 8 فیصد اضافہ متوقع ہے۔ شورٹی بانڈز بینک گارنٹیوں کے لیے ایک قابل عمل متبادل کے طور پر کام کرتے ہیں اور روایتی بینکنگ مصنوعات کے مقابلے طویل میچورٹی شرائط پیش کرتے ہیں۔ شورٹی بانڈز کنٹریکٹ سیکورٹی کے اختیارات کی مالی اعانت کرنے کے سب سے زیادہ لاگت والے طریقوں میں سے ایک ہیں اور انفراسٹرکچر سیکٹر کے لیے تقریباً 50,000 کروڑ روپے کی تخمینہ سرمایہ راحت فراہم کر سکتے ہیں۔
جیسا کہ ہندوستان 5 ٹریلین امریکی ڈالر کی معیشت بننے کا خواہش مند ہے، انشورنس شورٹی بانڈز جیسے آلات لیکویڈیٹی کی دستیابی اور بولی دہندگان اور رعایت دہندگان کی صلاحیت کو فروغ دیں گے۔ اس سے قومی شاہراہ کے بنیادی ڈھانچے کی ترقی کو مضبوط بنانے میں مدد ملے گی، جس کا ہندوستانی معیشت پر مثبت اثر پڑتا ہے۔
کامرس اور صنعت کی وزارتہ
ہندوستان میں حقوق املاک دانشوراں کے ضابطہ کااستحکام
نئی دہلی ،20 مارچ / صنعت و تجارت کے وزیر جناب پیوش گوئل نے ایک سوال کے تحریری جواب میں آج راجیہ سبھا کو بتایا کہ املاک دانشوراں پر مبنی صنعت کی وضاحت نہیں کی گئی ہے۔ پھر بھی محکمہ صنعتی فروغ اور اندرونی تجارت نے ہندوستان میں حقوق املاک دانشوراں  کے ضابطہ کو مستحکم کرنے کے لئے قانون میں بہتری، آئی پی دفاتر کی بہتری، افرادی قوت میں اضافہ، اپیلی کیشن کی ای۔ فائلنگ میں آئی ٹی اور ٹیکنالوجی کااستعمال انڈین پیٹنٹ آفس میں ای۔ میل قبول کرنا، پیٹنٹ ٹریڈ مارک اور ڈیزائن کی ڈیجیٹل فارمیٹ میں پیٹنٹ/ کے گرانٹ/ رجسٹریشن کی سرٹیفکیٹ کی آن لائن فراہمی، آئی پی ایپلی کیشن کی سماعت کے لئے ویڈیو کانفرنسنگ کااستعمال، اپ ڈیٹ کے لئے ایس ایم ایس الرٹ، آئی پی ایپلی کیشن کے لئے تیزی سے جانچ، آئی پی آر کے تعلق سے بیداری پیدا کرنا، ورلڈ انٹریچول پراپرٹی آرگنائزیشن کے ساتھ ہندوستان کا ملنا اور دسمبر 2019 میں جاپان کے ساتھ پائلیٹ پیٹنٹ پروکیوشن ہائیوے پروجیکٹ پر دستخط شامل ہیں۔
گزشتہ پانچ برسوں کے دوران کی گئی پہل کے ساتھ حسب ذیل ہیں:
نئے ٹریڈمارکس کی درخواستوں کی جانچ کی مدت 13 ماہ سے گھٹ کر 30 دن سے بھی کم ہوگئی ہے۔
ٹریڈ مارک کا رجسٹریشن 7 ماہ کی کم مدت سے بھی ہوتا ہے۔ اگر اس کے تعلق سے کوئی اعتراض داخل نہ کیاگیاہے جبکہ قبل رجسٹریشن میں 3 سے 5 سال کی مدت صرف ہوتی تھی۔
11.25 ٹریڈ مارک اسٹیشن صرف ساڑھے چار سال میں یعنی 2019-2015 تک کی مدت کے دوران ہوئے ہیں جبکہ گزشتہ 75 برسوں کے دوران یعنی 2015-1940 تک 11 لاکھ رجسٹریشن ہوئے تھے۔
پیٹنٹ کی جانچ 2015-2014 کے 22631 سے بڑھ 2019-2018 میں 85426 ہوگئی ہے۔
پیٹنٹ کی جانچ کے لئے مطلوبہ وقت میں 2015-2014 میں 72 ماہ سے گھٹ کر 2019 میں اوسط تقریباً 36 ہوگئی ہے۔
پیٹنٹ دینے کے واقعات 2015-2014 کے 5978 سے بڑھ کر 2019-2018 میں 15283 ہوگیا۔
اسٹیل کی وزارت
آر آئی این ایل کی سینئر منیجرز، محترمہ شلپی شرما، محترمہ انشیکا ہوٹیال نے اے آئی ایم اے -11 ویں پرگتی قومی سطح کے کوئز مقابلہ -2023 میں پہلا انعام حاصل کیا
راشٹریہ اسپات نگم لمیٹڈ ، وشاکھاپٹنم، کی سینیئرمنیجرز محترمہ شلپی شرما، ایس ایم اور محترمہ انشیکا ہوٹیال، ایس ایم  نے اے آئی ایم اے -11 ویں پرگتی کوئز، مقابلہ -2023 ، ایک قومی سطح کا کوئز مقابلہ جو ایک آج آن لائن منعقد ہوا،میں باوقار پہلا انعام جیتا ہے۔
صرف خواتین کے لیے انتہائی مقبول قومی کوئز کام کرنے والی خواتین کی صلاحیتوں اور علم کو ظاہر کرنے کے لیے ایک فورم فراہم کرتا ہے۔
23مارچ ،2023کو اسکریننگ راؤنڈ کا انعقاد کیا گیا جس میں مختلف تنظیموں سے تقریباً 40 ٹیموں نے حصہ لیا۔ مقابلے میں آرآئی این ایل کی دو ٹیموں نے حصہ لیا۔ کوئز میں کاروبار، تاریخ، سائنس ، کھیل اور حالات حاضرہ کے تمام شعبوں میں ماضی اور حال کا امتزاج تھا۔
خوراک کی ڈبہ بندی کی صنعتوں کی وزارت
دیہی علاقوں میں خوراک کی ڈبہ بندی کی صنعتوں کی اسکیمیں
خوراک کی ڈبہ بندی کی صنعتوں کے مرکزی وزیر مملکت جناب پرہلاد سنگھ پٹیل نے لوک سبھا میں ایک سوال کے تحریری جواب میں اطلاع فراہم کی کہ زرعی مصنوعات کی ڈبہ بندی سمیت خوراک کی ڈبہ بندی کی صنعتوں کی مجموعی ترقی کو یقینی بنانے کے لیے خوراک کی ڈبہ بندی کی صنعتوں کی وزارت  مرکزی سیکٹر کی اپنی وسیع اسکیم پردھان منتری کسان سمپدا یوجنا ، خوراک کی ڈبہ بندی کی صنعت کے لئے پیداوار سے منسلک ترغیباتی اسکیم  اور مرکزی امداد یافتہ مائیکرو فوڈ پروسیسنگ انٹرپرائزز  اسکیم کے ذریعے کرناٹک کے دیہی علاقوں سمیت ملک بھر میں متعلقہ بنیادی ڈھانچے کے قیام/توسیع کو ترغیب دے رہی ہے اور اس طرح ملک میں کسانوں کی آمدنی میں اضافہ اور انہیں فائدہ پہنچ رہا ہے۔
پی ایم کے ایس وائی کی جزوی اسکیموں کے تحت ایم او ایف پی آئی زیادہ تر کریڈٹ سے منسلک مالی امداد  کاروباریوں کو گرانٹ ان ایڈ کی شکل میں فراہم کرتا ہے۔ پی ایم کے ایس وائی کوئی علاقہ یا ریاست مخصوص نہیں ہے بلکہ مانگ پر مبنی ہے اور کرناٹک کے دیہی علاقوں سمیت پورے ملک میں نافذ ہے۔ اب تک وزارت نے پی ایم کے ایس وائی کی متعلقہ اسکیموں کے تحت ملک بھر میں 41 میگا فوڈ پارکس، 382 کولڈ چین پروجیکٹس، 72 ایگرو پروسیسنگ کلسٹرس، 469 فوڈ پروسیسنگ یونٹس، 61 بیک ورڈ اور فارورڈ لنکیجز پروجیکٹس اور 46 آپریشن گرین پروجیکٹس کو منظوری دی ہے۔ اس میں سے 2 میگا فوڈ پارکس، 17 کولڈ چین پروجیکٹس، 4 ایگرو پروسیسنگ کلسٹرس، 19 فوڈ پروسیسنگ یونٹس اور 3 کریشن آف بیک ورڈ اینڈ فارورڈ لنکیج پروجیکٹس کرناٹک میں واقع ہیں۔ پی ایم کے ایس وائی کے مکمل شدہ پروجیکٹوں سے ملک بھر میں 32 لاکھ سے زیادہ کسانوں اور کرناٹک میں 1.8 لاکھ سے زیادہ کسانوں کو فائدہ پہنچنے کا اندازہ ہے۔
وزارت پی ایم ایف ایم ای اسکیم کے تحت 2 لاکھ مائیکرو فوڈ پروسیسنگ انٹرپرائزز کے قیام / اپ گریڈیشن کے لیے مالی، تکنیکی اور کاروباری مدد بھی فراہم کرتی ہے۔ یہ اسکیم 2020-21 سے 2024-25 تک پانچ سال کی مدت کے لیے چل رہی ہے جس کی لاگت 10,000 کروڑ روپے ہے۔ اب تک، ملک میں امداد کے لیے کل 38466 مائیکرو فوڈ پروسیسنگ انٹرپرائزز کو منظوری دی گئی ہے، جن میں سے 2444 مائیکرو فوڈ پروسیسنگ یونٹ کرناٹک میں ہیں۔
پی ایل آئی ایس ایف پی آئی، دوسری باتوں کے ساتھ عالمی فوڈ مینوفیکچرنگ چیمپئنز کی تعمیر میں مدد کرنا اور بین الاقوامی مارکیٹ میں کھانے کی مصنوعات کے ہندوستانی برانڈز کی حمایت کرنا ہے۔ اس اسکیم کو 22-2021سے 27-2026 تک چھ سال کی مدت میں لاگو کیا جا رہا ہے جس پر اب تک 10,900 کروڑ روپے خرچ کیے گئے ہیں۔ اسکیم کے تحت کرناٹک میں واقع پروجیکٹوں میں کل 318.97 کروڑ روپے کی سرمایہ کاری کی گئی ہے۔
بعض اوقات پی ایم کے ایس وائی کے تحت منظور شدہ پروجیکٹوں کو ریاستی حکومت سے قانونی منظوری/سرٹیفکیٹ حاصل کرنے، قائم کرنے کے لیے رضامندی، کام کرنے کے لیے رضامندی، عمارت کے منصوبے کی منظوری، بجلی کے کنکشن وغیرہ کے بارے میں تاخیر کا سامنا کرنا پڑتا ہے۔ اس کے علاوہ مرکزی اسپانسر شدہ پی ایم ایف ایم ای اسکیم میں مماثل ریاستی فنڈز کے اجراء میں بعض اوقات تاخیر ہو جاتی ہے۔ وزارت ان رکاوٹوں کو دور کرنے کے لیے اسٹیک ہولڈرز کے ساتھ رابطہ قائم کرتی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 40
ہنر مندی کے فروغ اور صنعت کاری کی وزارت
کرافٹس مین ٹریننگ اسکیم –مرحلہ دوم کے تحت سیشن 2019 آل انڈیا ٹریڈ ٹیسٹ 2020کے نتائج کا اعلان
ہنرمندی کے فروغ اور صنعت کاری کی وزارت  کے تحت ڈائریکٹوریٹ جنرل آف ٹریننگ  نے 31.05.2021 کو اے آئی ٹی ٹی 2020 کے نتیجے جاری کرنے کے عمل کو آگے بڑھاتے ہوئے 01.06.2021 کو سیشن 2019 کےلئے نتیجوں کا اعلان کیا جو کرافٹس مین ٹریننگ پروگرام  کے تحت ملک بھر کے تقریباً 15000 صنعتی تربیت کے اداروں  پر نافذ ہے۔ نتیجے اس لنک پر مہیا ہیں۔
https://ncvtmis.gov.in/pages/marksheet/validate.aspx
سی ٹی ایس کے تحت ٹرینیز کے کمپیوٹر بیسڈ ٹیسٹ  سمیت اے آئی ٹی ٹی 2020امتحان جولائی 2020 میں منعقد کئے جانے تھے،لیکن کووڈ-19 ،ملک گیر لاک ڈاؤن اورستمبر –اکتوبر 2020 تک آئی ٹی آئی اداروں کے باقاعدگی سے نہ چلنے کی وجہ سے اس میں تاخیر ہوئی۔ کچھ ریاستوں میں کہیں زیادہ تاخیر ہوئی۔اس لئے 1600 گھنٹوں کے اس ٹریننگ کورس کو پورا کرنے کےلئے سیشن میں توسیع کی گئی تھی ۔ ٹریننگ ڈائریکٹوریٹ  نے مندرجہ ذیل طریقے سے امتحان طے اور منعقد کئے:
1.پریکٹیکل اور انجینئرنگ ڈرائنگ موضوع 4 مرحلوں یعنی نومبر –دسمبر 2020،فروری 2021،مارچ 2021 اور اپریل 2021 میں ریاستوں کی تیاری کی بنیاد پر منعقد کئے گئے۔ نظریاتی حصہ  کو دو سیشنوں کی بجائے 3 گھنٹے دورانیے کے ایک سیشن میں کمپیوٹر پر مبنی ٹیسٹ  کے موڈ  مرحلہ وار کیا گیا۔ یہ اقدامات کووڈ منظر نامے کو مدنظر رکھتے ہوئے اور ٹرینیوں کی مدد کے لئے اٹھائے گئے تھے۔
2.جو ٹرینیز کسی وجہ سے ان امتحانات میں شامل نہیں ہو سکے انہیں ضمنی امتحانات میں حاضر ہونے کی اجازت دی جائے گی۔ ضمنی امتحانات کا انعقاد موجودہ حالات کو توجہ میں رکھتے ہوئے ممکن ہے کہ اگلے دو مہینوں میں کیا جائےگا۔
3.ٹرینیز کے ذریعہ طے کی گئی دوریوں کو توجہ میں رکھتے ہوئے آئی ٹی آئی کو پریکٹیکل اور انجینئرنگ ڈرائنگ موضوع کےلئے سیلف –سینٹر بنائے گئے تھے۔ روایت سے ہٹ کر کچھ نجی آئی ٹی آئی کو بھی سی بی ٹی کےلئے سینٹر بنایا گیا تھا۔
سیشن 2019کے ایک سال کاروباری کورس کےلئے کل 245574 ٹرینی امتحان میں شامل ہوئے۔ ان میں سے 175938 ٹرینی امتحان میں پاس ہوئے۔ اس طرح پاس ہونے کا فیصد 71.6فیصد رہا۔
اگر ٹرینی حاصل نتیجوں کے سلسلے میں شکایت کرنا چاہتے ہیں تو وہ نتیجوں کے ساتھ ساتھ این سی وی ٹی ایم آئی ایس پورٹل پر شکایت کے حل کے ٹول کا استعمال کر سکتے ہیں۔
روایت کے مطابق ریاستی سطح پر آئی ٹی آئی کی انفرادی حصہ داری کے ساتھ تقسیم اسناد تقریب منعقد کی جاتی ہیں ۔ جس کے مطابق ریاستی ڈائریکٹوریٹ سے تقسیم اسناد پروگرام منعقد کرنے کی اپیل کی جائے گی۔ ملک کے ٹاپروں کو ہنر مندی کے بین الاقوامی دن یعنی 15جولائی کو اعزاز سے نوازا جاسکتا ہے۔
وزارت خزانہ
مالیاتی قرض دہندگان کارپوریٹ دیوالیہ پن کے حل کے عمل کے ذریعے دوسو اکیس فیصد لیکویڈیشن ویلیو اور 51 فیصد تسلیم شدہ دعوؤں کا ادراک کرتے ہیں
کارپوریٹ امور کی وزارت  سے دستیاب معلومات کے مطابق دیوالیہ پن اور افلاس کوڈ 2016  کے تحت کارپوریٹ دیوالیہ پن کے حل کا عمل  12 بڑے کھاتوں میں جن کا حوالہ ریزرو بینک آف انڈیا نے دیا تھا، بینکوں کی طرف سے شروع کیا گیا تھا۔ یہ اطلاع مرکزی وزیر مملکت برائے خزانہ ڈاکٹر بھاگوت کسن راؤ کراڈ نے آج راجیہ سبھا میں ایک سوال کے تحریری جواب میں دی۔
مالی قرض دہندگان کے پاس ان کارپوریٹ قرض دہندگان پر 3.45 لاکھ کروڑ روپے کے مجموعی بقایا کے دعوے تھے۔ ان 12 کارپوریٹ قرض دہندگان میں سے 8 کارپوریٹ قرض دہندگان کے سلسلے میں ریزولیوشن پلان منظور کئے گئے ہیں۔ دو کارپوریٹ قرض دہندگان کے سلسلے میں کارپوریٹ دیوالیہ پن کے حل کا عمل جاری ہے اور دو کارپوریٹ قرض دہندگان خاتمے کے عمل سے گزر رہے ہیں۔
ان کھاتوں میں حل اور تصفیہ کے حوالے سے آٹھ کارپوریٹ قرض دہندگان پر جن کے معاملات مارکیٹ سے چلنے والے کارپوریٹ دیوالیہ پن کے حل کے عمل کے ذریعے حل کئے گئے تھے، مالی قرض دہندگان کیلئے کل 2.26 لاکھ کروڑ روپے واجب الادا تھے۔ جبکہ ان کی لیکویڈیشن ویلیو 0.52 لاکھ کروڑروپے تھی۔ علاوہ ازیں تصفیے کے منظور شدہ منصوبوں کے ذریعے مالیاتی قرض دہندگان کے لئے قابل وصولی قیمت 1.16 لاکھ کروڑ روپے تھی۔ جو کہ لیکویڈیشن ویلیو کا 221 فیصد اور تسلیم شدہ دعوؤں کا 51 فیصد ہے۔
وزارت خزانہ
انکم ٹیکس محکمے نے دہلی، پنجاب اور مغربی بنگال میں تلاشی کی کارروائیاں انجام دیں
انکم ٹیکس محکمے نے 18 ستمبر2021 کو ہندوستان کے ایک ایسےسرکردہ کاروباری گھرانے کے خلاف تلاشی اور ضبط کرنے کی کارروائی انجام دی جو کپڑا اور لچھی والے دھاگے بناتا ہےاور اس کے کارپوریٹ دفاتر دہلی ، پنجاب اور کولکاتہ میں واقع ہیں ۔
تلاشی کی کارروائی کے دوران کئی قابل اعتراض دستاویز لوز شیٹس ،ڈائریاں ،ڈیجیٹل ثبوت وغیرہ برآمد ہوئے ہیں جن میں اس بات کا ذکر ہے کہ اس گروپ نے اپنی ہندوستانی کمپنیوں میں بلا حساب کتاب والے فنڈس یا سرمایہ کاروبار میں لگایا ہے ،اس کے ایسے غیر ملکی بینک کھاتوں کا بھی پتہ چلا ہے جس کے بارے میں محکمہ کو معلوم نہیں تھا۔کھاتوں کی کتابوں کے باہر لین دین کے خاطر خواہ ثبوت بھی ملے ہیں۔ زمین کے سودوں میں نقد لین دین کا بھی پتہ چلا ہے ،کھاتوں کی کتابوں میں بوگس اخراجات بھی دیکھے گئے ہیں ۔اینٹری اوپریٹرسے بنا حساب کتاب والے نقد لین دین اورایکوموڈیشن انٹریاں بھی ضبط کی گئی ہیں۔
اس گروپ نے اپنے غیر ملکی کھاتوں میں تقریباً 350 کروڑ روپے کا بغیر حساب کتاب والا فنڈ بھی برقرار رکھا ہے اور ٹیکس سے محفوظ رہنے کیلئے جعلی ادارے قائم کرکے واپس اپنے سرمایہ کو کاروبار میں لگایا ہے۔یہ بھی بات سامنے آئی ہے کہ غیر ملکی کمپنیوں اور ٹرسٹوں کو بلا حساب کتاب والی رقوم کی دیکھ بھال کیلئے مینجمنٹ فیس ادا کی جارہی ہے۔
تلاشی کی کارروائی ابھی بھی جاری ہے اور اس سلسلے میں مزید پوچھ تاچھ جاری ہے۔